ປຊຊ: ສະພາແຫ່ງຊາດ ພິຈາລະນາກົດໝາຍ ວ່າດ້ວຍແຮ່ທາດສະ ບັບປັບປຸງປະກອບມີ 15 ພາກ, 15 ໝວດ 137 ມາດຕາ ໄດ້ນຳມາ ສະເໜີຕໍ່ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ VIII ໃນວັນທີ 3 ພະຈິກນີ້ ພາຍໃຕ້ການເປັນປະທານຂອງ ທ່ານ ບຸນປອນ ບຸດຕະນະວົງ ຮອງປະທານສະພາແຫ່ງຊາດ.
ທ່ານ ຄຳມະນີ ອິນທິລາດ ລັດຖະມົນຕີກະຊວງພະລັງງານ ແລະ ບໍ່ແຮ່ ໄດ້ຂຶ້ນລາຍ ງານກ່ຽວກັບ: ກົດໝາຍວ່າ ດ້ວຍແຮ່ທາດ ຊຶ່ງທ່ານໄດ້ກ່າວ ວ່າ: ການປັບປຸງກົດໝາຍ ວ່າ ດ້ວຍແຮ່ທາດ ເພື່ອເຮັດໃຫ້ ການຄຸ້ມຄອງ ແລະ ນຳໃຊ້ຊັບ ພະຍາກອນແຮ່ທາດມີລັກສະ ນັກລວມສູນ, ເກີດປະສິດທິ ພາບສູງ, ຮັບປະກັນໃຫ້ການ ພັດທະນາແຮ່ທາດດຳເນີນໄປ ຢ່າງຖືກຕ້ອງຕາມທິດສີຂຽວ ແລະ ຍືຍຍົງ, ສົມຄູ່ກັບການ ປົກປັກຮັກສາສິ່ງແວດລ້ອມ, ຕິດພັນກັບການພັດທະນາໂຄ່ງ ລ່າງພື້ນຖານຮັບໃຊ້ການພັດ ທະນາເສດຖະກິດ - ສັງຄົມ, ການພັດທະນາຊຸມຊົນ, ການ ປົວແປງ, ປັບປຸງຊີວິດການເປັນ ຢູ່ຂອງປະຊາຊົນລາວບັນດາ ເຜົ່າ ແລະ ການຮັບປະກັນ ຄວາມສະຫງົບ ແລະ ຄວາມ ເປັນລະບຽບຮຽບຮ້ອຍຢູ່ໃນ ສັງຄົມ ເພື່ອສົ່ງເສີມ ແລະ ການຄຸ້ມຄອງການລົງທຶນພາຍ ໃນ ແລະ ຕ່າງປະເທດໃນຂະ ແໜງແຮ່ທາດ ໃຫ້ມີປະສິດທິ ຜົນ ແລະ ສອດຄ່ອງກັບຫຼັກ ການທີ່ດີ ຂອງສາກົນດ້ວຍ ການເພີ່ມທະວີຄວາມເຂັ້ມ ງວດຂອງອົງການຄຸ້ມຄອງບໍລິ ຫານລັດ ກ່ຽວກັບວຽກງານແຮ່ ທາດ, ປັບປຸງຂັ້ນຕອນການ ອອກອະນຸຍາດຊອກຄົ້ນ, ສຳ ຫຼວດ ແລະ ຂຸດຄົ້ນໃຫ້ກະທັດ ຮັດ ແລະ ມີຄວາມຊັດເຈນ ໂປ່ງໃສເພື່ອສ້າງກົນໄກການ ປະມູນເອົາສິດ ສຳປະທານພັດ ທະນາບໍ່ແຮ່ ເພື່ອຄັດເລືອກ ເອົານັກລົງທຶນທີ່ດີ, ມີຖານະ ທາງດ້ານການເງິນ ແລະ ມີປະ ສົບການໃນການດຳເນີນທຸລະ ກິດກ່ຽວກັບບໍ່ແຮ່ມາສືບຕໍ່ຈັດ ຕັ້ງປະຕິບັດໂຄງການໃນເຂດ ທີ່ລັດຖະບານໄດ້ລົງທຶນສຳ ຫຼວດເອົາໂດຍມີຂໍ້ມູນທໍລະນີ ສາດ ແລະ ແຮ່ທາດກົດໝາຍ ວ່າດ້ວຍແຮ່ທາດສະບັບປີ 2011 ປະກອບມີ 12 ພາກ, 12 ໝວດ, ມີທັງໝົດ 102 ມາດຕາ, ໂຄງສ້າງສະບັບປັບ ປຸງໃໝ່ປະກອບມີ 15 ພາກ, 15 ໝວດ, 137 ມາດຕາ, ເພີ່ມ ເຂົ້າໃໝ່ 62 ມາດຕາ ປັບປຸງ 53 ມາດຕາ, ຮັກສາເດີມໄວ້ 22 ມາດຕາ, ຕັດອອກ 27 ມາດຕາ ແລະ ຍ້າຍ 6 ມາດຕາ. ຈາກນັ້ນ ສສຊ ກໍ່ໄດ້ຜັດ ປ່ຽນກັບຂຶ້ນປະກອບຄຳເຫັນ ຕໍ່ຮ່າງກົດໝາຍດັ່ງກ່າວໃຫ້ມີ ເນື້ອໃນຈະແຈ້ງຄົບຖ້ວນຮັດ ກຸມຂຶ້ນ ພ້ອມທັງສະເໜີປັບ ປຸງບາງໝວດ, ບາງມາດຕາ, ກ່ອນລົງຄະແນນສຽງຮັບຮອງ ເອົາກົດໝາຍດັ່ງກ່າວດ້ວຍ ຄະແນນສຽງສ່ວນໃຫຍ່.